Superliga. “So‘g‘diyona” “Lokomotiv”dan ochko tortib oldi, “Mash’al” “Turon”ni yenga olmadi

Futbol bo‘yicha O‘zbekiston Superligasining 11-turidan o‘rin olgan ikki o‘yin 25-iyun, juma kuni bo‘lib o‘tdi.

“So‘g‘diyona” o‘z maydonida Toshkentning “Lokomotiv” klubini qabul qildi. Uchrashuvda hisob ochilmadi.
Jizzaxliklar hisobidagi ochkolar 23 taga yetdi va jamoa peshqadam “Paxtakor”dan uch ochkoga ortda qolmoqda. “Lokomotiv” (15) esa kuchli beshlikka qaytdi.

Parallel bahsda “Turon” va “Mash’al” o‘zaro masalaga oydinlik kiritdi. Mazkur o‘yin ham nursiz durang bilan yakun topdi.
Yaypanliklar 4 ochko bilan 13-pog‘onadagi “Andijon”ga yetib oldi, “Mash’al” esa 9 ochko bilan 11-o‘rinda bormoqda.
Superliga
11-tur bahslari
25-iyun, juma
“So‘g‘diyona”: 27.Milan Mitrovich, 2.Sardor Qulmatov, 4.Elyor Orifov, 5.Ayubxon No‘monov, 6.Iskandar Shoyqulov, 7.Arslanmurat Amanov, 8.Jamshid Boltaboyev, 10.Shoxruz Norxonov, 11.Jasur Hasanov, 31.Luka Cheremel, 93.Marko Kolakovich.
“Lokomotiv”: 1. Abdumavlon Abdujalilov, 3. Islom Qobilov, 5. Kaxi Maxaradze, 8. Javohir Sidiqov, 11. Temurxo‘ja Abduxoliqov, 17. Sanjar Qodirqulov, 20. Jaloliddin Jumaboyev, 28. Shuhrat Muhammadiyev, 37. Sherzod Fayziyev, 77. Diyorjon Turopov, 94. Xurshid Muxtorov.
“Turon”: 87.Akmal Ortiqov, 5.G‘iyos Komilov, 8.Sunnatilla Ermatov, 9.Jasur Hakimov (10.Javohir Sohibov, 46), 17.Muzaffar Muzaffarov, 18.Fozil Musayev, 22.Abdulaziz Abdurashidov, 32.Jahongir Mehmonov, 43.Bo Yon Kim, 55.Dayan Ponevich, 77.Bilol Toshmirzayev.
“Mash’al”: 12. Shohruh Eshbo‘tayev, 2. Zafarbek Akromov, 7. Ifeani Ifeani, 8. Mikael Ibe Okoro, 10. Humoyun Murtozayev, 11. Samuel Chigoze (20. Xudoyorxon Sagdullayev, 75), 15. Muhammadali Aliqulov, 17. Jamoliddin Ubaydullayev, 18.Abbos Shodmonov (27. Muhammad Yo‘ldoshev,75), 19. Sardor Abduraimov, 23.Samandar Shukurillayev.
Ogohlantirishlar: Ifeani (11), Shukurullayev (44), Ubaydullayev (50), Ibe Okoro (82).
Chetlatish: Ibe Okoro (90+3).